ALYTAUS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL ALYTAUS RAJONO SAVIVALDYBĖS NEMATERIALAUS KULTŪROS PAVELDO VERTYBIŲ SĄVADO NUOSTATŲ PATVIRTINIMO

2022 m. rugpjūčio 10 d. Nr. D1-816

Alytus

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Nematerialaus kultūros paveldo apsaugos konvencija, Lietuvos Respublikos etninės kultūros valstybinės globos pagrindų įstatymo nuostatomis, Nematerialaus kultūros paveldo vertybių sąvado nuostatais, patvirtintais Lietuvos Respublikos kultūros ministro 2015 m. liepos 31 d. įsakymu Nr. ĮV-516 „Dėl Nematerialaus kultūros paveldo vertybių sąvado nuostatų ir Nematerialaus kultūros paveldo vertybių sąvado duomenų saugos nuostatų patvirtinimo“,

tvirtinu Alytaus rajono savivaldybės Nematerialaus kultūros paveldo vertybių sąvado nuostatus (pridedama).

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, Lt-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Administracijos direktorė Gintarė Jociunskaitė

PATVIRTINTA

Alytaus rajono savivaldybės

administracijos direktoriaus

2022 m. rugpjūčio 10 d.

įsakymu Nr. D1-816

ALYTAUS RAJONO SAVIVALDYBĖS NEMATERIALAUS KULTŪROS PAVELDO VERTYBIŲ SĄVADO NUOSTATAI

I. BENDROSIOS NUOSTATOS

1. Alytaus rajono savivaldybės Nematerialaus kultūros paveldo vertybių sąvadas (toliau – Sąvadas) − nematerialaus kultūros paveldo vertybių sisteminiai sąrašai su surinktais ir nuolat atnaujinamais dabarties ir praeities duomenimis: aprašymais, vaizdo ir garso medžiaga. Tai vienas iš būdų užtikrinti pagarbą dvasiniam tautos kultūros paveldui ir sutelkti visas įmanomas priemones vertybėms išsaugoti ir aktualizuoti.

2. Sąvado kūrimo tikslas – užtikrinti pagarbą dvasiniam tautos kultūros paveldui ir sutelkti visas įmanomas priemones vertybėms išsaugoti ir aktualizuoti.

3. Sąvadas rengiamas vadovaujantis UNESCO Nematerialaus kultūros paveldo apsaugos konvencijos, Lietuvos Respublikos etninės kultūros valstybinės globos pagrindų įstatymo nuostatomis ir Nematerialaus kultūros paveldo vertybių sąvado nuostatais.

4. Nematerialus kultūros paveldo vertybės – išlikę unikalūs, istoriniu, kultūriniu, etnologiniu ir kitais požiūriais vertingi, bendruomenėms reikšmingi nematerialaus kultūros paveldo elementai, įtraukti į Sąvadą. Vertybę įvairiapusiškai pristato, apibūdina jos istorinį tęstinumą ir vertę pagrindžia dokumentų rinkinys, vadinamas Sąvado byla.

II. SĄVADO UŽDAVINIAI IR TURINYS

5. Sąvado uždaviniai yra:

5.1. rinkti ir tvarkyti duomenis apie Alytaus rajono savivaldybėje (toliau – Savivaldybė) išlikusius unikalius istoriniu, kultūriniu, etnologiniu ir kitais požiūriais vertingus, bendruomenėms reikšmingus nematerialaus kultūros paveldo reiškinius (toliau – Sąvado vertybės);

5.2. sukurti vietinį Sąvado bylų archyvą;

5.3. pateikti vietinio Sąvado vertybių pasiūlymus Nacionalinio Nematerialaus kultūros paveldo vertybių sąvado tvarkytojui;

5.4. užtikrinti Sąvado vertybių apsaugą, sudaryti sąlygas jų perimamumui, tęstinumui ir sklaidai;

5.5. sudaryti galimybes Sąvadu naudotis valstybinėms ir savivaldybės valdymo institucijoms, mokslo ir studijų, kultūros bei švietimo įstaigoms bei institucijoms, kitoms suinteresuotoms organizacijoms ir asmenims;

5.6. viešinti, skleisti informaciją apie Sąvado vertybes rajono ir šalies mastu.

6. Sąvadą sudaro šių kategorijų vertybių duomenys:

6.1. nematerialaus kultūros paveldo sritys:

6.1.1. žodinės kūrybos tradicijos ir išraiškos formos;

6.1.2. atlikimo meno tradicijos;

6.1.3. papročiai, apeigos, šventiniai renginiai;

6.1.4. liaudies menas, tradiciniai amatai, ūkinė veikla;

6.1.5. pasaulėžiūra ir žinija;

6.2. nematerialaus kultūros paveldo židiniai;

6.3. gerosios nematerialaus kultūros paveldo plėtojimo praktikos, veiklos.

7. Sąvado informacinę struktūrą sudaro šie duomenys:

7.1. vertybių pasiūlymų duomenis sudaro:

7.1.1. vertybės pavadinimas;

7.1.2. teikėjo (-ų) pavadinimas, adresas, telefono numeris;

7.1.3. vertybės sritis, jei įmanoma nustatyti-rūšis, žanras;

7.1.4. kontaktinio asmens vardas, pavardė, pareigos, telefono numeris, el. pašto adresas;

7.1.5. trumpas vertybės aprašymas;

7.1.6. vertybės būklė-gyva, nykstanti

7.1.7. pasiūlymą parengusio asmens, teikėjo atstovo vardas, pavardė, pareigos, parašas;

7.2. vertybės paraiškos duomenis sudaro:

7.2.1. vertybės pavadinimas;

7.2.2. vertybių sritis, jei įmanoma nurodyti – rūšis, žanras;

7.2.3. vertybės teikėjo – įstaigos, organizacijos, bendruomenės – tikslus pavadinimas, adresas;

7.2.4. kontaktinio asmens vardas, pavardė, pareigos, adresas, telefono numeris, elektroninio pašto adresas;

7.2.5. trumpas vertybės aprašymas;

7.2.6. vertybės būklė – gyva, nykstanti;

7.2.7. vertybės raidos apibūdinimas;

7.2.8. vertybės raiškos apibūdinimas;

7.2.9. vertybės reikšmės bendruomenei ir perdavimo būdų aprašymas;

7.2.10. paraišką užpildžiusio asmens vardas, pavardė, atstovaujamos įstaigos / bendruomenės / organizacijos pavadinimas, užpildžiusio asmens pareigos, parašas, paraiškos užpildymo data;

7.2.11. paraiškos priėmimo data;

7.3. Duomenys apie planuojamas išsaugojimo priemones:

7.3.1. priemonės pavadinimas, tikslas;

7.3.2. įgyvendinimo metai, laikotarpis;

7.3.3. įgyvendinimo vieta;

7.3.4. vykdytojo pavadinimas, vardas, pavardė;

7.4. Duomenys apie vaizdo, garso, nuotraukų, dokumentų ir kitų priedų turinį:

7.4.1. pateikto priedo pavadinimas;

7.4.2. pateikto priedo rūšis, žanras, apimtis (trukmė, puslapių skaičius ir pan.);

7.4.3. pateikėjo (-ų), atlikėjo (-ų), meistro (-ų) vardas, pavardė;

7.4.4. fiksuotojo vardas, pavardė, jei priklauso-institucijos pavadinimas;

7.4.5. fiksavimo data, vieta.

III. SĄVADO FORMAVIMAS

8. Sąvado administratorius ir Sąvado duomenų valdytojas bei tvarkytojas – Alytaus rajono savivaldybės administracijos Švietimo, kultūros ir sporto skyrius.

9. Sąvado pirminių duomenų apie objektus, siūlomus įtraukti į Sąvadą, teikėjais gali būti fiziniai bei juridiniai asmenys (toliau – Teikėjas):

9.1. su etnine kultūra susijusios kultūros, švietimo, mokslo ir studijų, saugomų teritorijų įstaigos ir institucijos;

9.2. kaimų, seniūnijų, miestelių bendruomenės;

9.3. nevyriausybinės organizacijos;

9.4. pavieniai asmenys.

10. Teikėjai kasmet iki gegužės 1 d. pateikia Švietimo, kultūros ir sporto skyriui pasiūlymų sąrašą su siūlomų objektų aprašymais (Nuostatų 1 priedas).

11. Sąvado vertybes iš pasiūlytų objektų atrenka Alytaus rajono savivaldybės nematerialaus kultūros paveldo vertybių sąvado sudarymo komisija (toliau – Komisija), sudaryta Švietimo, kultūros ir sporto skyriaus siūlymu Alytaus rajono savivaldybės administracijos direktoriaus įsakymu iš penkių asmenų: Savivaldybės mero pavaduotojo, kuruojančio kultūros sritį, Savivaldybės administracijos atstovo, kultūros / švietimo įstaigų, nevyriausybinių organizacijų / asociacijų atstovų.

12. Komisijos darbo forma yra posėdžiai. Posėdžiai yra teisėti, kai juose dalyvauja ne mažiau kaip du trečdaliai Komisijos narių. Esant reikalui, į Komisijos posėdį gali būti kviečiamas Teikėjas pristatyti savo pasiūlymus.

13. Komisijos posėdžiams rengti, dokumentams tvarkyti ir protokolams rašyti Savivaldybės administracijos direktorius skiria Komisijos sekretorių. Komisijos sekretorius nėra Komisijos narys.

14. Komisijai posėdyje aptarus pateiktus pasiūlymus ir atrinkus tuos, kurių paraiškos galėtų būti teikiamos įrašymui į Sąvadą, Teikėjas rengia Sąvado vertybių paraišką (Nuostatų 2 priedas) konsultuojant rajono ar kitų šalies institucijų etninės kultūros, nematerialaus kultūros paveldo srities specialistams.

15. Vertindama Sąvadui pateiktas paraiškas, Komisija vadovaujasi Nuostatais ir vertinimo kriterijais:

15.1. vertybė atitinka UNESCO konvencijoje esantį Nematerialaus kultūros paveldo apibrėžimą;

15.2. vertybė tinkamai pristatyta paraiškoje;

15.3. vertybė yra svarbi ją puoselėjančiai bendruomenei ir jos vartotojais esančiai visuomenės daliai;

15.4. vertybė svarbi kaip ilgaamžės nacionalinės ar lokalinės kultūros tradicijos išraiška jos tyrėjų, plėtotojų požiūriu.

16. Įvertinusi Teikėjo(-ų) parengtą(-as) paraišką(-as) Komisija teikia Savivaldybės administracijos direktoriui siūlymus dėl vertybių įtraukimo į Sąvadą.

17. Sąvado vertybių sąrašai pildomi ir tikslinami kas dveji metai.

18. Vertybės, Komisijos sprendimu atrinktos ir įtrauktos į Sąvadą, viešinamos Savivaldybės interneto svetainėje www.arsa.lt (Veiklos sritys Kultūra), Kultūros centro svetainėje.

IV. BAIGIAMOSIOS NUOSTATOS

19. Sąvado kūrimas, apsauga ir plėtra vykdoma Lietuvos Respublikos valstybės biudžeto, Savivaldybės biudžeto lėšomis, įskaitant Lietuvos kultūros tarybos remiamus projektus bei Alytaus rajono biudžetinių kultūros įstaigų veiklos finansavimą, kitų finansavimo šaltinių lėšomis.

20. Duomenų subjekto teisės, nurodytos BDAR, susijusios su informavimu apie jo asmens duomenų tvarkymą, supažindinimu su tvarkomais savo asmens duomenimis ir reikalavimu ištaisyti, sunaikinti savo asmens duomenis, apriboti asmens duomenų tvarkymą, teisė į duomenų perkeliamumą, teisė nebūti automatizuotai vertinamam ir profiliuojamam arba teisė sustabdyti, išskyrus saugojimą, savo asmens duomenų tvarkymo veiksmus, kai duomenys tvarkomi nesilaikant Asmens duomenų teisinės apsaugos įstatymo, kitų įstatymų nuostatų, įgyvendinamos laikantis Asmens duomenų teisinės apsaugos įstatymo ir Taisyklių.

Alytaus rajono savivaldybės

nematerialaus kultūros paveldo

vertybių sąvado nuostatų

1 priedas

Alytaus rajono savivaldybės administracijos Švietimo, kultūros ir sporto skyriui

ALYTAUS RAJONO SAVIVALDYBĖS NEMATERIALAUS KULTŪROS PAVELDO VERTYBIŲ SĄVADAS

PASIŪLYMAS (-AI)

_________________________________________________

Teikėjas, data, vieta

Eil. nr.	Pavadinimas	Nematerialaus kultūros paveldo vertybių sritis, rūšis, žanras (Nuostatų 5 punktas)	Teikėjas(-ai) Įstaigos, institucijos, organizacijos, bendruomenės tikslus pavadinimas, adresas	Kontaktinis asmuo Vardas, pavardė, pareigos, adresas, telefono numeris, elektroninio pašto adresas	Trumpas vertybės aprašymas (iki 200 žodžių) Nusakyti, kas tai yra, kaip ir kur vertybė reiškiasi, kokia bendruomenė(-ės) praktikuoja, kodėl svarbu jai(joms), visuomenei	Vertybės būklė Gyva, nykstanti

Pasiūlymą (-us) parengė _____________________________________________________________________________

Asmens ar grupės, bendruomenės atstovo vardas, pavardė

Alytaus rajono savivaldybės

nematerialaus kultūros paveldo

vertybių sąvado nuostatų 2 priedas

Alytaus rajono savivaldybės nematerialaus kultūros paveldo vertybių

sąvado sudarymo komisijai

Nematerialaus kultūros paveldo vertybių savivaldybės lygmens sąvado

PARAIŠKA

Bendrieji duomenys
1.	Pavadinimas Įvardyti su nematerialiu kultūros paveldu (NKP) susijusią veiklą – vertingą reiškinį, įvykį, tradiciją; jei vertybė susijusi su konkrečia vietove, tai turėtų matytis ir pavadinime.
2.	NKP vertybių sritis 1) žodinės kūrybos tradicijos, išraiškos formos; 2) atlikimo menai; 3) papročiai, apeigos, šventiniai renginiai; 4) tradiciniai amatai, ūkinė veikla arba 5) pasaulėžiūra ir žinija
3.	Teikėjas (-ai) Įstaigos, organizacijos, bendruomenės tikslus pavadinimas, adresas
4.	Kontaktinis asmuo Vardas, pavardė, pareigos, adresas, telefono numeris, elektroninio pašto adresas
5.	Trumpas vertybės aprašymas Nusakyti, kas tai yra, kaip ir kur reiškiasi, kokia bendruomenė (-ės) praktikuoja, kodėl svarbu jai (joms), visuomenei
Iki 200 žodžių
6.	Vertybės būklė: gyva nykstanti
7.	Raida Apibūdinti, kaip vystėsi ir kito vertybės paskirtis, gyvybingumas ir raiška, kaip tradicija praktikuojama šiandien; vertybės amžius ( kokį įvardija bendruomenė arba rašytiniai šaltiniai)
Iki 400 žodžių
8.	Raiškos apibūdinimas Apibūdinti vertybės ypatumus, atkreipiant dėmesį į šiuos aspektus:  paskirtis (ūkinė, estetinė, apeiginė, sakralinė ir kt.), kokie požymiai ją parodo,  formos, stiliaus, atlikimo ypatybės, saugotojų patirtis, t. y., įgūdžių meistriškumas, repertuaro, darbų apimtys, žinių išsamumas (atlikimo menai, amatai, žinija),  sandara, kompleksiškumas, veikiantys asmenys (bendruomeninės veiklos, papročiai, šventės, renginiai),  įrankiai, instrumentai, atributai ir kitos priemonės, aprangos ypatybės,  medžiagos, gamybos būdai (atlikimo menai, amatai, ūkinė veikla),  bendruomenės, gamtinės ir kultūrinės aplinkos ypatybės (kultūriniai židiniai)  su kokiomis kitomis veiklomis, tikėjimais, žiniomis, materialaus kultūros paveldo dalykais (paminklais, mitologiniais objektais, pastatais ir kt.) susijusi aptariama vertybė
9.	Reikšmė bendruomenei ir perdavimas  Kam ir kokiomis formomis įgūdžiai, žinios, praktika perduodami  Kodėl ir kiek ji yra svarbi bendruomenei, kaip prisideda prie bendruomenės gerovės (prie darnios plėtros, socialinių, ekonominių sąlygų gerėjimo) ir kaip bendruomenė prisideda prie vertybės išsaugojimo  Kas yra tradicijos saugotojai, kokia bendruomenė (bendruomenės dalis) saugo ir perduoda vertybę – apytikslis asmenų skaičius, amžius, socialinė padėtis ir pan.  Kas yra vartotojai, t. y., kita bendruomenė (bendruomenės dalis), kuri domisi vertybe, tačiau nėra jos saugotojai – kokio amžiaus, kokiam socialiniam sluoksniui priklauso, kitos vartotojų charakteristikos, kaip vartotojai prisideda prie vertybės raidos, sklaidos ir išsaugojimo  Kas padeda ir kas trukdo vertybės išsaugojimui, tęstinumui, sklaidai (kokie veiksniai daro teigiamą ir neigiamą įtaką)  Kokios priemonės, skirtos vertybės išsaugojimui, tęstinumui, sklaidai, buvo įgyvendintos, yra vykdomos dabar

Paraišką užpildė ………………………………………………………………………......................

..............................................................................................................................................................

(Vardas, pavardė, atstovaujama įstaiga / bendruomenė / organizacija, pareigos, parašas)

Užpildymo data ……………………………....

Paraiškos priėmimo data ...............................